Komission direktiivi 89/518/ETY, annettu 1 päivänä elokuuta 1989, moottoriajoneuvojen ja niiden perävaunujen takasumuvalaisimia koskevan jäsenvaltioiden lainsäädännön lähentämisestä annetun neuvoston direktiivin 77/538/ETY mukauttamisesta tekniikan kehitykseen



Virallinen lehti nro L 265 , 12/09/1989 s. 0024 - 0029

Suomenk. erityispainos Alue 13 Nide 19 s. 0086

Ruotsink. erityispainos Alue 13 Nide 19 s. 0086



KOMISSION DIREKTIIVI, annettu 1 päivänä elokuuta 1989, moottoriajoneuvojen ja niiden perävaunujen takasumuvalaisimia koskevan jäsenvaltioiden lainsäädännön lähentämisestä annetun neuvoston direktiivin 77/538/ETY mukauttamisesta tekniikan kehitykseen (89/518/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna direktiivillä 87/403/ETY(2), ja erityisesti sen 11 artiklan, ottaa huomioon moottoriajoneuvojen ja niiden perävaunujen takasumuvalaisimia koskevan jäsenvaltioiden lainsäädännön lähentämisestä 28 päivänä kesäkuuta 1977 annetun neuvoston direktiivin 77/538/ETY(3), sellaisena kuin se on viimeksi muutettuna direktiivillä 87/354/ETY(4), ja erityisesti sen 10 artiklan, sekä katsoo, että saadun kokemuksen perusteella ja ottaen huomioon nykyinen teknisen osaamisen taso on nyt mahdollista yksinkertaistaa osan ETY-tyyppihyväksyntämerkkiä sellaisten valaisinten osalta, jotka ovat ryhmitettyjä, yhdistettyjä tai rakenteellisesti yhdistettyjä muiden valaisimien kanssa, ja tässä direktiivissä säädetyt toimenpiteet ovat moottoriajoneuvoalaa koskevien kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 77/538/ETY liitteitä 0 ja II tämän direktiivin liitteen mukaisesti. 2 artikla Jäsenvaltio ei saa 1 päivästä tammikuuta 1990 alkaen: a) - evätä ajoneuvotyypiltä ETY-tyyppihyväksyntää tai kansallista tyyppihyväksyntää taikka kieltäytyä antamasta direktiivin 70/156/ETY 10 artiklan 1 kohdan kolmannessa luetelmakohdassa tarkoitettua asiakirjaa, tai - kieltää ajoneuvojen ensimmäistä kertaa liikkeelle laskemista takasumuvalaisimiin liittyvistä syistä, jos ne vastaavat tämän direktiivin säännöksiä, b) - evätä osan ETY-tyyppihyväksyntää tai kansallista tyyppihyväksyntää takasumuvalaisimilta, jos ne vastaavat tämän direktiivin säännöksiä, tai - kieltää takasumuvalaisimien saattamista markkinoille, jos niissä on tämän direktiivin säännösten mukainen osan ETY-tyyppihyväksyntämerkki. 3 artikla Jäsenvaltioiden on saatettava tämän direktiivin noudattamisen edellyttämät säännökset voimaan viimeistään 31 päivänä joulukuuta 1989. Niiden on ilmoitettava tästä komissiolle viipymättä. Ensimmäisen kohdan nojalla annetuissa säädöksissä on nimenomaisesti viitattava tähän direktiiviin. 4 artikla Tämä direktiivi on osoitettu kaikille jäsenvaltioille. Tehty Brysselissä 1 päivänä elokuuta 1989. Komission puolesta Martin BANGEMANN Varapuheenjohtaja (1) EYVL N:o L 42, 23.2.1970, s. 1 (2) EYVL N:o L 220, 8.8.1987, s. 44 (3) EYVL N:o L 220, 29.8.1977, s. 60 (4) EYVL N:o L 192, 11.7.1987, s. 43 LIITE Muutetaan liitettä 0 seuraavasti: Korvataan 1 1.4 kohta seuraavalla 1 ja 1.1 kohdalla: "1 MÄÄRITELMÄT 1.1 Seuraavia direktiivissä 76/756/ETY annettuja määritelmiä: - takasumuvalaisin, - valaisin, - hehkulamppujen valonlähde, - erilliset valaisimet, - ryhmitetyt valaisimet, - yhdistetyt valaisimet, - rakenteellisesti yhdistetyt valaisimet, - laite, - muun merkkivalaisimen kuin heijastimen valaiseva pinta, - näkyvä pinta, - valaiseva pinta, - vertailuakseli, - vertailukeskipiste, - yksittäinen valaisin, sovelletaan tässä direktiivissä." Numeroidaan 1.5 1.5.4 kohta uudelleen 1.2 1.2.4 kohdaksi. Korvataan 3.4 kohta seuraavasti: "3.4 Valaisimen valaiseva pinta ei saa olla suurempi kuin 140 cm2." Korvataan 6 kohdassa ilmaisu "2854 K" ilmaisulla "2856 K". Saksankielisessä toisinnossa Kansainvälisen valaistustoimikunnan lyhenne kuuluu "CIE". Muutetaan liitettä II seuraavasti: Korvataan 1.2.2 kohta seuraavasti: "1.2.2 riittävän yksityiskohtaiset tyypin tunnistamisen mahdollistavat piirustukset (kolmena kappaleena), jotka esittävät geometrisesti sen asennon, jossa laite asennetaan ajoneuvoon, havaintoakselin, joka otetaan testeissä vertailuakseliksi (vaakasuora kulma H=0°, pystysuora kulma V=0°), pisteen, joka otetaan kyseisissä testeissä vertailukeskipisteeksi, ja valaisevan pinnan pystysuorat ja vaakasuorat tangentit sekä näiden etäisyydet valaisimen vertailukeskipisteestä." Korvataan 3.3 kohdassa ilmaisu "merkki" ilmaisulla "numero". Korvataan 4.2 kohta seuraavasti: "4.2 Tämä merkki koostuu suorakulmiosta, joka ympäröi "e"-kirjainta ja sitä seuraavaa tyyppihyväksynnän antaneen jäsenvaltion tunnusnumeroa tai -kirjaimia: >TAULUKON PAIKKA> Merkissä on lisäksi oltava osan ETY-tyyppihyväksyntänumero, joka on sama kuin kyseisen takasumuvalaisimen tyypin osan ETY-tyyppihyväksyntätodistuksen numero (ks. liite I) ja jota edeltää kaksi numeroa ilmaisemassa ETY-tyyppihyväksynnän antamispäivänä viimeisimmän neuvoston direktiiviin 77/538/ETY tehdyn merkittävän teknisen muutoksen järjestysnumeroa. Tämän direktiivin järjestysnumero on 00." Korvataan 4.6 kohta seuraavasti: "4.6 Esimerkkejä osan ETY-tyyppihyväksyntämerkistä ja lisätunnuksista esitetään lisäyksessä 1. Direktiivin 77/538/ETY lisäyksen 1 mukaiset osan ETY-tyyppihyväksyntänumerot alkuperäisessä muodossaan, ilman järjestysnumeroa 00, voidaan kuitenkin säilyttää ennallaan, edellyttäen ettei takasumuvalaisimia koskevia teknisiä vaatimuksia muuteta." Korvataan 4.7 kohta seuraavasti: "4.7 Kun annetaan yhteinen ETY-tyyppihyväksyntänumero 3.3 kohdan mukaisesti valaisimelle ja merkkivalolaitteelle, joka käsittää muiden valaisimien kanssa ryhmitetyn, yhdistetyn tai rakenteellisesti yhdistetyn takasumuvalaisimen, laitetaan ainoastaan yksi osan ETY-tyyppihyväksyntämerkki, joka koostuu: - suorakulmiosta, joka ympäröi "e"-kirjainta ja sitä seuraavaa tyyppihyväksynnän antaneen jäsenvaltion tunnusnumeroa tai -kirjaimia, - osan ETY-tyyppihyväksyntänumerosta ja tarvittaessa sopivasta nuolimerkinnästä." Lisätään 4.7 kohdan jälkeen uudet kohdat seuraavasti: "4.7.1 Osan ETY-tyyppihyväksyntämerkki voidaan sijoittaa ryhmitetyissä, yhdistetyissä tai rakenteellisesti yhdistetyissä valaisimissa mihin kohtaan tahansa, edellyttäen että: 4.7.1.1 se näkyy valaisimien ollessa ajoneuvoon asennettuna, 4.7.1.2 mitään ryhmitettyjen, yhdistettyjen tai rakenteellisesti yhdistettyjen valaisimien valaisevan pinnan osaa ei voida irrottaa irrottamatta samalla osan ETY-tyyppihyväksyntämerkkiä. 4.7.2 Kunkin valaisimen tunnus, joka osoittaa minkä direktiivin mukaisesti osan ETY-tyyppihyväksyntä on annettu, yhdessä kahden järjestysnumeron kanssa, jotka on määritelty edellä 4.2 kohdan viimeisessä luetelmakohdassa, sekä tarvittaessa lisäksi ylimääräinen "D"-kirjain on merkittävä: 4.7.2.1 joko asianmukaiseen valoa säteilevään pintaan, 4.7.2.2 tai ryhmään siten, että kukin ryhmitetty, yhdistetty tai rakenteellisesti yhdistetty valaisin voidaan selkeästi tunnistaa." Korvataan 4.9 kohta seuraavasti: "4.9 Lisäyksessä 2 on esimerkkejä ryhmitettyjen, yhdistettyjen tai rakenteellisesti yhdistettyjen valaisimien osan ETY-tyyppihyväksyntämerkistä." Muutetaan lisäystä 1 seuraavasti: Korvataan lisäyksen nimessä ilmaisu "Esimerkki" ilmaisulla "Esimerkkejä". Lisätään osan ETY-tyyppihyväksyntämerkistä annetun esimerkin yläpuolelle ilmaisu "Kuva 1". Lisätään kuvan 1 jälkeen kuva 2 seuraavasti: ">KAAVION ALKU> Kuva 2 >KAAVION LOOPU> >VIITTAUS KAAVIOON> Korvataan lisäys 2 seuraavasti: " Lisäys 2 ESIMERKKEJÄ RYHMITETTYJEN, YHDISTETTYJEN TAI RAKENTEELLISESTI YHDISTETTYJEN VALAISIMIEN YKSINKERTAISTETUISTA MERKINNÖISTÄ >VIITTAUS KAAVIOON> >KAAVION ALKU> >KAAVION LOOPU> Huomautus: Edellä esitetyissä esimerkeissä pystysuorat ja vaakasuorat viivat kuvaavat valaisimen yleistä muotoilua eivätkä kuulu osan ETY-tyyppihyväksyntämerkkiin. Nämä kolme osan ETY-tyyppihyväksyntämerkistä esitettyä esimerkkiä, eli mallit A, B ja C, edustavat kolmea mahdollista vaihtoehtoa valaisinlaitteen merkitsemiseksi silloin, kun kaksi tai useampia valaisimia muodostavat osan ryhmitetystä, yhdistetystä tai rakenteellisesti yhdistetystä kokonaisuudesta. Kyseiset merkinnät osoittavat, että laite on ETY-tyyppihyväksytty Alankomaissa (e 4) numerolla 3333, ja että se koostuu: - luokan I A heijastimesta, jolla on direktiivin 76/757/ETY mukainen ETY-tyyppihyväksyntä; - luokan 2 a takasuuntavalaisimesta, jolla on direktiivin 76/759/ETY mukainen ETY-tyyppihyväksyntä; - punaisesta takavalaisimesta (R), jolla on direktiivin 76/758/ETY mukainen ETY-tyyppihyväksyntä; - takasumuvalaisimesta (F), jolla on tämän direktiivin mukainen ETY-tyyppihyväksyntä; - peruutusvalaisimesta (AR), jolla on direktiivin 77/539/ETY mukainen ETY-tyyppihyväksyntä; - jarruvalaisimesta (S 1), jolla on direktiivin 76/758/ETY mukainen ETY-tyyppihyväksyntä."